Voľby do orgánov samosprávy obcí na Slovensku v roku 2022

Voľby do orgánov samosprávy obcí na Slovensku v roku 2022 (skrátene komunálne voľby v roku 2022) boli voľby poslancov zastupiteľstiev a starostov obcí, mestských častí a primátorov miest, ktoré sa konali v sobotu 29. októbra 2022 spolu s voľbami do orgánov samosprávnych krajov.

 Organizácia volieb 
Spojenie komunálnych a krajských volieb priniesla vláda Petra Pellegriniho. Voľbám predchádzalo mimoriadne predĺženie funkčného obdobia krajských predstaviteľov na päť rokov, nasledovné obdobia budú opäť štvorročné. Hlasovať mohlo 4,4 milióna voličov, občanov Slovenska a osôb s trvalým pobytom. Prvý krát hlasovať v komunálnych voľbách mohlo aj približne 205 000 prvovoličov.

Hlasovacie miestnosti boli otvorené od 7.00 do 20.00. Volebné obálky a schránky mali bielu farbu.

 Volebná účasť 
Volieb sa zúčastnilo 2 059 800 voličov, čím volebná účasť dosiahla 46,19 %. Najvyššia účasť bola 95,83 % v Ondrašovciach v okrese Prešov a najnižšia 15,43 % v Holumnici v okrese Kežmarok.

 Výsledky volieb 
Kvôli rovnosti hlasov, nedostatočnému počtu poslancov a z iných dôvodov sa voľby budú musieť opakovať v 47 obciach. Starostami sa vo voľbách stal rekordný počet Rómov a Rómok, najviac v okrese Rimavská Sobota (12) a v Banskobystrickom kraji (19). 

 Počet a podiel zvolených starostov a primátorov podľa politických subjektov 
 Politické zoskupenie Podiel mandátov v % počet mandátov Nezávislí kandidáti 46,45 %  HLAS – sociálna demokracia 9,19 %  SZÖVETSÉG – ALIANCIA 7,64 %  SMER-SD 6,64 %  KDH 6,33 %  Koalícia HLAS – sociálna demokracia a SMER-SD 4,99 %  Koalícia HLAS – sociálna demokracia, SMER-SD a SNS 2,58 %  STAROSTOVIA A NEZÁVISLÍ KANDIDÁTI 1,58 %  SNS 1,54 %  Koalícia HLAS – sociálna demokracia, SME RODINA a SMER-SD 1,17 %  Ostatné politické strany a koalície 11,89 % 

 Počet a podiel zvolených poslancov podľa politických subjektov 
 Politické zoskupenie Podiel mandátov v % počet mandátov Nezávislí kandidáti 40,06 %  KDH 11,12 %  HLAS – sociálna demokracia 10,10 %  SMER-SD 8,54 %  SZÖVETSÉG – ALIANCIA 8,28 %  SNS 3,35 %  STAROSTOVIA A NEZÁVISLÍ KANDIDÁTI 1,78 %  SME RODINA 1,70 %  Koalícia HLAS – sociálna demokracia a SMER-SD 1,49 %  SaS 1,42 %  Ostatné politické strany a koalície 12,16 % 

 Výsledky v krajských mestách 
 Banská Bystrica 
V Banskej Bystrici bol za primátora zvolený 66,16 % Ján Nosko (NEKA), ktorý mandát získal tretíkrát za sebou.

Do zastupiteľstva sa dostalo 25 nezávislých kandidátov; 2 kandidáti Hlas-SD; 2 za koalíciu SaS, KDH, Progresívne Slovensko, DS, ODS - Občianski demokrati Slovenska a ŠANCA; 1 za SME RODINA a 1 za SNS.

 Bratislava 
V Bratislave bol za primátora zvolený 60,20 % Matúš Vallo (Team Bratislava, Progresívne Slovensko, SPOLU), ktorý získal mandát druhýkrát za sebou.

+KandidátStranaHlasy%Matúš ValloTeam Bratislava86 98160,20Rudolf KusýSME RODINA, KDH, DOBRÁ VOĽBA (DV), Umiernená strana, Magyar Szövetség – Maďarská aliancia40 06327,71
Ostatní kandidáti nepresiahli hranicu 5 % hlasov.

Do zastupiteľstva sa dostalo 29 kandidátov Team Bratislava, Progresívne Slovensko, SaS; 5 nezávislých kandidátov; 5 SOM SLOVENSKO; 3 Starostovia a NEKA; 2 Tím Ružinov a 1 SME RODINA, KDH, ZA ĽUDÍ, DOBRÁ VOĽBA a Umiernení a SZÖVETSÉG – ALIANCIA.

 Košice 
V Košiciach bol za primátora zvolený 36,79 % Jaroslav Polaček (KDH, SaS, SME RODINA, NOVA, SZÖVETSÉG – ALIANCIA, SRK, DOBRÁ VOĽBA a Umiernení a OĽaNO), ktorý mandát získal druhýkrát za sebou.

+KandidátStranaHlasy%Jaroslav PolačekSME RODINA, KDH, DOBRÁ VOĽBA (DV), Umiernená strana, Magyar Szövetség – Maďarská aliancia20 56136,79Milan LesňákZA ĽUDÍ11 84921,20Miloslav KlímaNEKA10 65519,06Monika KováčováNEKA4 3227,73Štefan LaskyNEKA4 1787,47
Ostatní kandidáti nepresiahli hranicu 5 % hlasov.

Do zastupiteľstva sa dostalo 21 nezávislých kadidátov; 8 kandidátov KDH, SaS, SME RODINA, NOVA, SZÖVETSÉG – ALIANCIA, SRK, DOBRÁ VOĽBA a Umiernení a OĽaNO; 6 Starostovia a NEKA; 2 ZA ĽUDÍ; 1 SMER-SD, SNS, SMS, ŽIVOT; 1 Progresívne Slovensko; 1 Hlas-SD a 1 SPOLU, DS, ŠANCA, ODS - Občianski demokrati Slovenska.

 Nitra 
V Nitre bol za primátora zvolený 30,80 % Marek Hattas (TÍM KRAJ NITRA), ktorý mandát získal druhýkrát za sebou.

Do zastupiteľstva sa dostalo 16 nezávislých kandidátov; 9 kandidátov TÍM KRAJ NITRA; 4 kandidáti Hlas-SD, SME RODINA, DOBRÁ VOĽBA a Umiernení a Demokrati Slovenska; 2 kandidáti KDH, SaS, ŠANCA, SPOLU, ODS, DS, OKS a ZA ĽUDÍ.

+KandidátStranaHlasy%Marek HattasTim Kraj Nitra8 17530,80Igor KršiakHLAS – sociálna demokracia, SME RODINA, DOBRÁ VOĽBA (DV), Umiernená strana, Demokrati Slovenska7 22027,21Štefan ŠtefekNEKA5 29919,97Pavol ObertášNEKA4 64017,48
Ostatní kandidáti nepresiahli hranicu 5 % hlasov.

 Prešov 
+KANDIDÁTSTRANY / KOALÍCIEPOČET HLASOVPODIEL HLASOVFrantišek OľhaSloboda a Solidarita, Progresívne Slovensko, Demokrati, ŠANCA Občianski demokrati Slovenska, DOBRÁ VOĽBA, Umiernení 10 93437,26 %Pavel HagyariSTAROSTOVIA A NEZÁVISLÍ KANDIDÁTI6 68323,35 %Ľuboš MicheľHLAS – sociálna demokracia3 41911,65 %Artur BenešNEKA3 29011,21 %Zuzana BednárováKDH – Kresťanskodemokratické hnutie1 6555,63 %
Ostatní kandidáti získali pod 5%.V Prešove bol za primátora zvolený 37,26 % František Oľha (SaS, PS, SPOLU, DS, ŠANCA, ODS a DOBRÁ VOĽBA a Umiernení), ktorý získal mandát prvýkrát.

Do zastupiteľstva sa dostalo 8 nezávislých kandidátov; 8 SaS, PS, SPOLU, DS, ŠANCA, ODS a DOBRÁ VOĽBA a Umiernení; 5 KDH; 4 Hlas-SD a SZÖVETSÉG – ALIANCIA; 3 SMER-SD; 2 OĽaNO; 1 Starostovia a NEKA.

 Trenčín 
V Trenčíne bol za primátora zvolený 72,94 % Richard Rybníček (NEKA), ktorý mandát získal štvrtýkrát za sebou.

Do zastupiteľstva sa dostalo 19 nezávislých kandidátov; 3 Hlas-SD; 2 SaS, KDH, OKS a 1 PS.

 Trnava 
V Trnave bol za primátora zvolený 44,70 % Peter Bročka (NEKA), ktorý mandát získal tretíkrát za sebou.

Do zastupiteľstva sa dostalo 25 nezávislých kandidátov; 3 KDH, SaS, SPOLU, ODS - Občianski demokrati Slovenska, ŠANCA, SME RODINA, ZA ĽUDÍ, Kresťanská únia a OKS; 3 Starostovia a NEKA.

 Žilina 
V Žiline bol za primátora zvolený 45,53 % Peter Fiabáne (NEKA), ktorý mandát získal druhýkrát za sebou.

Do zastupiteľstva sa dostalo 26 nezávislých kandidátov; 2 SMER-SD; 1 Hlas-SD; 1 KDH a 1 PS.

 Doplňujúce voľby
V obciach, v ktorých sa komunálne voľby nekonali v riadnom termíne, starosta nebol zvolený kvôli rovnosti hlasov, kandidát na starostu sa vzdal alebo ľudia nezvolili dostatočný počet poslancov, sa budú 25. marca 2023 v 54 obciach konať doplňujúce voľby.

 Referendá 
V niektorých obciach sa počas volieb uskutočnili tiež referendá:
 Sliač: referendová otázka znela: „Súhlasím s tým, aby mestské zastupiteľstvo mesta Sliač podniklo všetky zákonné opatrenia k tomu, aby zabránilo umiestneniu vojenskej základne Spojených štátov amerických na území letiska Sliač.“ Na referende sa zúčastnilo 1 513 voličov, 1 127 z nich hlasovalo proti základni. Letisko sa nachádza v katastroch susedných obcí Sielnica a Badín a americká základňa tam ani nie je plánovaná.
 Varín: referendum o premenovaní ulice pomenovanej po Jozefovi Tisovi nebolo pre nízku účasť platné. Z 3036 voličov za premenovanie ulice hlasovalo 360, proti 1053.

 Referencie 

 Pozri aj 
 Voľby do orgánov samosprávnych krajov na Slovensku v roku 2022

 Externé odkazy 
 Voľby do orgánov samosprávy obcí 2022  – výsledky na webe Štatistického úradu SR
 Voľby do orgánov územnej samosprávy 2022 – informácie na webe Ministerstva vnútra SR
 Komunálne voľby 2022 v denníku SME

2022
Kategória:Voľby 2022
Kategória:2022 na Slovensku